Diari Oficial de la Generalitat Valenciana


Sumari del DOGV 7157, del 21-11-2013 (2013/10080)

Notificació de la sentència dictada en el procediment de divorci contenciós número 829/2012.
--------------------------------------------------------------------------------------------

### Dades del document

Número de DOGV
:   7157

Data del DOGV
:   21-11-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10419


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 829/2012. [2013/10505]  
Assumpte civil 000829/2012  
Pedro Moya Doñate, secretari del Jutjat de Primera Instància número 7 de Castelló de la Plana.  
En el juí a què es fa referència s'ha dictat la resolució que té el text que, literalment, és com seguix:  
«Sentència número 68/2013  
Castelló de la Plana, 25 de gener de 2013  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, he vist estes actuacions de juí de divorci número 829/2012, promogudes a instàncies de María de Fátima da Silva Vieira, representada per la procuradora senyora Andreu Nácher i defesa per la lletrada senyora Rodríguez Muria, contra Hermenegildo Salvador Ventura Casañ, en rebelia.  
Antecedents de fet  
Primer. La procuradora senyora Andreu Nácher, en la representació que té acreditada de María de Fátima da Silva Vieira, va promoure la demanda de divorci contra Hermenegildo Salvador Ventura Casañ, en la qual, després de l'alegació dels fets i fonaments de dret que va estimar aplicables, va concloure amb la súplica que es dicte una sentència en què es declare que pertoca el divorci dels litigants, s'atribuïsca al demandat l'ús del domicili conjugal i s'ordene la liquidació de la societat de guanys, amb condemna a costes al demandat.  
Segon. Admesa a tràmit la demanda, es va citar a termini de forma legal el demandat, qui no va comparéixer dins del termini i en la forma corresponent, per la qual cosa va ser declarat en rebelia.  
Tercer. Convocades les parts a la vista, esta va tindre lloc el dia 24 de gener de 2013, només amb l'assistència de la part actora, que es va ratificar en la seua demanda. Rebut el pleit a prova, es van practicar les admeses i declarades pertinents, que van consistir en la documental (per reproduïda l'aportada amb la demanda). Practicada tota la prova en l'acte, i després d'evacuar el tràmit de conclusions finals, va quedar el pleit vist per a sentència sense més tràmits.   
Quart. En este procediment han de declarar-se com a fets provats els que es relaten a continuació.  
1. Hermenegildo Salvador Ventura Casañ i María de Fátima da Silva Vieira van contraure matrimoni a Benicàssim (Castelló) el dia 13 de febrer de 2004.  
(Fet acreditat per mitjà del certificat de matrimoni de què s'acompanya la demanda.)  
2. De l'esmentat matrimoni no van nàixer fills.  
(No consta que hi haja descendència.)  
Fonaments de dret  
Primer. Atés que han transcorregut tres mesos des de la celebració del matrimoni, concorren els requisits que, d'acord amb els articles 81.1 i 86 del Codi Civil, en la redacció que en fa la Llei 15/2005, de 8 de juliol, permeten decretar el divorci dels cònjuges litigants.  
Segon. Pel que fa a les mesures que, de conformitat amb l'article 91 del Codi Civil, hagen de regir després del divorci, se n'han solicitat dos, respecte de les quals és procedent ordenar el següent:  
1. Quant a l'ús de la vivenda conjugal, per haver solicitat la demandant que s'atribuïsca al demandat per ser propietat de la família d'este, sense que s'haja presentat cap petició en contra, pertoca disposar-ho així.  
2. Quant a la liquidació de la societat de guanys, el procediment de divorci no és la via processal oportuna, i s'ha d'acudir a allò que es regula en els articles 808 i següents de la Llei d'Enjudiciament Civil. Esta sentència produïx, per imperatiu legal de l'article 95 del Codi Civil i sense necessitat d'un pronunciament exprés respecte d'això, la dissolució del règim economicomatrimonial (però no la seua liquidació que, s'insistix, haurà de ser objecte d'un procediment posterior).  
  
Tercer. L'especial naturalesa de les pretensions presentades en este pleit fa que no s'estime procedent condemnar cap dels litigants al pagament de les costes.   
Vistos els preceptes legals esmentats, i la resta d'aplicació general i pertinent,  
Dispositiva  
Estime parcialment la demanda formulada per la procuradora senyora Andreu Nácher, en nom i representació de María de Fátima da Silva Vieira, contra Hermenegildo Salvador Ventura Casañ, i declare dissolt per divorci el matrimoni dels indicats litigants, amb tots els efectes legals, i atribuïsc al marit l'ús i gaudi de la que fóra vivenda conjugal, sítia a Benicàssim (Castelló), carrer Fondo, número 49.   
  
Tot això sense fer un pronunciament exprés de condemna a costes.  
  
Notifiqueu esta resolució a les parts i feu-los saber que en contra es pot interposar un recurs d'apelació en el termini de vint dies.  
  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apelació, la part recurrent haurà de constituir un depòsit de 50 euros, el qual s'haurà de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
  
Una vegada que siga ferma, inscriviu-la al marge de la inscripció del matrimoni en el Registre Civil de Benicàssim (Castelló).  
Esta és la meua sentència, que pronuncie, mane i firme.  
Publicació. La sentència anterior va ser llegida i publicada pel jutge que l'ha dictada, constituït en audiència pública, en el mateix dia del seu pronunciament, davant del secretari judicial. En done fe.»   
Atés que es desconeix el domicili o residència actuals de la part demandada, per una diligència d'ordenació d'11 d'octubre de 2013, com a secretari judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, he ordenat publicar este edicte en el Diari Oficial de la Comunitat Valenciana, per a dur a terme la diligència de notificació de la sentència al demandat, Hermenegildo Salvador Ventura Casañ.  
  
Castelló de la Plana, 11 d'octubre de 2013.- El secretari judicial: Pedro Moya Doñate.